CELEX: 
Language: sk
Date: 2020-07-17 00:00:00
Title: DELEGOVANÉ NARIADENIE KOMISIE (EÚ) …/… ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o minimálny obsah vysvetlenia vo vyhlásení o referenčnej hodnote týkajúceho sa toho, ako sa environmentálne, sociálne a správne faktory odzrkadľujú v metodike referenčnej hodnoty

EURÓPSKA
                            KOMISIA

                                                     V Bruseli 17. 7. 2020
                                                     C(2020) 4748 final

                   DELEGOVANÉ NARIADENIE KOMISIE (EÚ) …/…

                                        z 17. 7. 2020,

     ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ
      ide o minimálny obsah vysvetlenia vo vyhlásení o referenčnej hodnote týkajúceho sa
       toho, ako sa environmentálne, sociálne a správne faktory odzrkadľujú v metodike
                                     referenčnej hodnoty

                                 (Text s významom pre EHP)

SK                                                                                         SK
 ---pagebreak---                                           DÔVODOVÁ SPRÁVA

     1.       KONTEXT DELEGOVANÉHO AKTU
     1.1.     Všeobecný kontext
     V roku 2015 podpísala Európska únia Parížsku dohodu o zmene klímy. Stanovuje sa v nej
     cieľ posilniť reakciu na zmenu klímy, okrem iného zosúladením investičných tokov so
     smerovaním zameraným na nízke emisie skleníkových plynov a rozvoj odolný voči zmene
     klímy.
     V oznámení o európskej zelenej dohode sa potvrdzuje potreba vysielať dlhodobé signály, aby
     sa priame finančné a kapitálové toky nasmerovali do ekologických investícií a zabránilo sa
     uviaznutým aktívam. Tento delegovaný akt prispeje k tomuto osobitnému cieľu. Nadväzuje aj
     na predchádzajúci akčný plán „Financovanie udržateľného rastu“ z marca 2018, ktorým sa
     zavádza ambiciózna a komplexná stratégia pre udržateľné financovanie s cieľom presmerovať
     kapitálové toky do udržateľných investícií v záujme dosiahnutia udržateľného a inkluzívneho
     rastu.
     Európska zelená dohoda je vo všeobecnosti reakciou Európskej únie na klimatické
     a environmentálne výzvy, ktorých riešenie je hlavnou úlohou súčasnej generácie. Ide o novú
     stratégiu rastu, ktorej cieľom je transformovať EÚ na spravodlivú a prosperujúcu spoločnosť
     s moderným a konkurencieschopným hospodárstvom, ktoré efektívne využíva zdroje, kde budú
     do roku 2050 čisté emisie skleníkových plynov na nule, kde sa chráni životné prostredie a zdravie
     občanov a kde hospodársky rast nezávisí od využívania zdrojov. Keďže v nasledujúcom
     desaťročí budú musieť podstatnú časť udržateľných investícií poskytovať spoločnosti
     a domácnosti, je nevyhnutné zaviesť jasné dlhodobé signály s cieľom usmerňovať investorov
     k udržateľným investíciám.
     Nariadením Európskeho parlamentu a Rady (EÚ) 2016/10111 (nariadenie o referenčných
     hodnotách) sa zavádza spoločný rámec na zabezpečenie presnosti a integrity referenčných
     hodnôt, na ktoré sa odkazuje vo finančných nástrojoch, finančných zmluvách alebo
     investičných fondoch v Európskej únii. Cieľom uvedeného nariadenia je tak prispieť
     k správnemu fungovaniu vnútorného trhu pri súčasnom dosahovaní vysokej úrovne ochrany
     spotrebiteľov a investorov.
     Komisia 24. mája 2018 uverejnila svoj návrh na zmenu nariadenia o referenčných hodnotách
     v súlade s akčným plánom „Financovanie udržateľného rastu“ s cieľom navrhnúť normy pre
     metodiku nízkouhlíkových referenčných hodnôt v Únii.
     Nariadením Európskeho parlamentu a Rady (EÚ) 2019/20892, ktorým sa mení nariadenie
     o referenčných hodnotách, sa zavádza nová kategória referenčných hodnôt, tzv. referenčné
     hodnoty EÚ v oblasti klímy (referenčné hodnoty EÚ pre investície do transformácie
     hospodárstva v súvislosti so zmenou klímy a referenčné hodnoty EÚ pre investície v súlade
     s Parížskou dohodou) a všetky referenčné hodnoty pre zverejňovanie informácií
     o udržateľnosti.

     1
            Nariadenie Európskeho parlamentu a Rady (EÚ) 2016/1011 z 8. júna 2016 o indexoch používaných ako
            referenčné hodnoty vo finančných nástrojoch a finančných zmluvách alebo na meranie výkonnosti
            investičných fondov, ktorým sa menia smernice 2008/48/ES a 2014/17/EÚ a nariadenie (EÚ)
            č. 596/2014 (Ú. v. EÚ L 171, 29.6.2016, s. 1).
     2
            Nariadenie Európskeho parlamentu a Rady (EÚ) 2019/2089 z 27. novembra 2019, ktorým sa mení
            nariadenie (EÚ) 2016/1011, pokiaľ ide o referenčné hodnoty EÚ pre investície do transformácie
            hospodárstva v súvislosti so zmenou klímy, referenčné hodnoty EÚ pre investície v súlade s Parížskou
            dohodou a referenčné hodnoty pre zverejňovanie informácií o udržateľnosti (Ú. v. EÚ L 317,
            9.12.2019, s. 17).

SK                                                      1                                                          SK
 ---pagebreak---      1.2.    Cieľ delegovaného nariadenia
     Cieľom tohto delegovaného nariadenia je stanoviť minimálny obsah vysvetlenia toho, ako
     kľúčové prvky metodiky referenčnej hodnoty odzrkadľujú faktory environmentálneho,
     sociálneho a správneho dosahu (ESG) v prípade každej referenčnej hodnoty alebo skupiny
     referenčných hodnôt s výnimkou úrokových a devízových referenčných hodnôt, ako aj
     štandardný formát, ktorý sa má používať.
     1.3.    Právne východiská
     Toto delegované nariadenie je založené na splnomocnení uvedenom v článku 13 ods. 2a
     nariadenia o referenčných hodnotách.

     2.      KONZULTÁCIE PRED PRIJATÍM AKTU
     V júni 2018 Komisia zriadila technickú expertnú skupinu pre udržateľné financovanie (TEG).
     Úloha skupiny TEG zahŕňala poskytovanie odporúčaní Komisii týkajúcich sa toho, aby
     požiadavky na zverejňovanie informácií z hľadiska ESG tvorili súčasť vyhlásenia
     o referenčnej hodnote.
     V júni 2019 skupina TEG uverejnila predbežnú verziu správy, ktorá bola predmetom výzvy
     na poskytnutie spätnej väzby prebiehajúcej v lete 2019.
     Skupina TEG uverejnila svoju záverečnú správu 30. septembra 2019. Táto záverečná správa
     je     k dispozícii   na      adrese       https://ec.europa.eu/info/sites/info/files/business_
     economy_euro/banking_and_finance/documents/190930-sustainable-finance-teg-final-report-
     climate-benchmarks-and-disclosures_en.pdf.
     Útvary Komisie zorganizovali stretnutia so zainteresovanými stranami s cieľom prediskutovať
     budúce delegované opatrenia na jeseň roku 2019 a v prvom polroku 2020. V súlade
     s pravidlami lepšej právnej regulácie boli návrhy delegovaných aktov uverejnené na portáli
     pre lepšiu právnu reguláciu, a to počas 4-týždňovej výzvy na poskytnutie spätnej väzby
     prebiehajúcej od apríla do mája 2020. Na túto konzultáciu odpovedalo celkovo
     36 zainteresovaných strán. Na zasadnutí expertnej skupiny Európskeho výboru pre cenné
     papiere (EGESC) v máji 2020 sa okrem toho návrh delegovaných aktov predložil expertom
     z členských štátov a diskutovalo sa o nich s pozorovateľmi z Európskeho parlamentu.

     3.      POSÚDENIE VPLYVU
     V súlade s nariadením o referenčných hodnotách, ktoré bolo zmenené nariadením (EÚ)
     2019/2089, je Komisia splnomocnená bližšie určiť opatrenia týkajúce sa udržateľnosti pre
     referenčné hodnoty. Zahŕňajú tri témy: minimálne požiadavky na vytvorenie referenčných
     hodnôt EÚ pre investície do transformácie hospodárstva v súvislosti so zmenou klímy
     a referenčných hodnôt EÚ pre investície v súlade s Parížskou dohodou, minimálny obsah
     vysvetlenia toho, ako kľúčové prvky metodiky referenčnej hodnoty zohľadňujú faktory ESG,
     ako aj informácie týkajúce sa toho, ako sa zohľadňujú faktory ESG, ktoré správca
     referenčných hodnôt musí uviesť vo vyhlásení o referenčnej hodnote.
     Komisia poverila skupinu TEG, aby vydala technické odporúčania týkajúce sa všetkých
     uvedených aspektov. Skupina TEG uverejnila svoju záverečnú správu o referenčných
     hodnotách v oblasti klímy a referenčných hodnotách týkajúcich sa zverejňovania
     informácií o ESG vo vyhlásení o referenčnej hodnote v septembri 2019 v nadväznosti na
     mnohé kontakty so zainteresovanými stranami prostredníctvom okrúhlych stolov,
     seminárov a 6-týždňovej výzvy na poskytnutie spätnej väzby prebiehajúcej v lete 2019.

SK                                                 2                                                   SK
 ---pagebreak---      Správa skupiny TEG
     Záverečná správa skupiny TEG obsahuje súbor minimálnych požiadaviek na vytvorenie
     referenčných hodnôt EÚ pre investície do transformácie hospodárstva v súvislosti so zmenou
     klímy a referenčných hodnôt EÚ pre investície v súlade s Parížskou dohodou, ako aj
     minimálne požiadavky na zverejňovanie informácií z hľadiska ESG, ktoré by sa mali
     uplatňovať na všetky referenčné hodnoty, až na niektoré výnimky.
     Komisia posúdila všetky prijaté vyjadrenia vrátane správy skupiny TEG a odpovedí na výzvu
     skupiny TEG na poskytnutie spätnej väzby, ako aj informácie, ktoré Komisii poskytli
     zainteresované strany počas dvojstranných stretnutí alebo konferenčných hovorov.
     Zatiaľ čo Komisia vo všeobecnosti súhlasí s prístupom, ktorý zaujala skupina TEG,
     delegované akty sa napriek tomu v mnohých prípadoch odchyľujú od správy skupiny TEG,
     najmä pokiaľ ide o požiadavky na zverejňovanie informácií z hľadiska ESG. Cieľom je
     zefektívniť a zjednodušiť prístup skupiny TEG, aby sa zabezpečila väčšia jasnosť súboru
     ukazovateľov a informácií, ktoré by podľa očakávaní mali zverejniť správcovia referenčných
     hodnôt. Zmeny sú vyjadrené jednoduchým spôsobom s cieľom objasniť technické
     odporúčania, ktoré predložila skupina TEG, zlepšiť úroveň transparentnosti a správcom
     referenčných hodnôt zabezpečiť väčšiu predvídateľnosť.
     Pri bližšom určení minimálnych kritérií na vytvorenie referenčných hodnôt EÚ pre investície
     do transformácie hospodárstva v súvislosti so zmenou klímy, referenčných hodnôt EÚ pre
     investície v súlade s Parížskou dohodou a požiadaviek na zverejňovanie informácií z hľadiska
     ESG Komisia zohľadnila všeobecnú zásadu proporcionality a zároveň zachovala určitú
     úroveň flexibility pre správcov referenčných hodnôt.
     Proporcionalita
     V delegovaných aktoch sa bližšie špecifikujú splnomocnenia týkajúce sa nových referenčných
     hodnôt EÚ v oblasti klímy a požiadavky na zverejňovanie informácií z hľadiska ESG, ktoré
     sú obsiahnuté v nariadení o referenčných hodnotách, čím sa zabezpečí primerané
     uplatňovanie požiadaviek na zverejňovanie informácií z hľadiska ESG.
     Vzhľadom na správu skupiny TEG a spätnú väzbu od zainteresovaných strán sa Komisia
     snažila zaviesť primeraný prístup k minimálnym požiadavkám na vytvorenie referenčných
     hodnôt EÚ pre investície do transformácie hospodárstva v súvislosti so zmenou klímy
     a referenčných hodnôt EÚ pre investície v súlade s Parížskou dohodou, ako aj k minimálnym
     požiadavkám na zverejňovanie informácií z hľadiska ESG pre správcov referenčných hodnôt.
     V súlade s právomocami, ktoré sú obsiahnuté v nariadení o referenčných hodnotách, sa
     Komisia domnieva, že treba rozlišovať medzi požiadavkami na zverejňovanie informácií
     z hľadiska ESG, pokiaľ ide o metodiku, a požiadavkami na zverejňovanie informácií hľadiska
     ESG vo vyhlásení o referenčnej hodnote, keďže sa nimi sledujú odlišné ciele v prípade
     investorov.
     Správcovia referenčných hodnôt v súčasnosti nie sú povinní zverejňovať zoznam faktorov
     ESG, hoci mnohí z nich tak už robia v rámci takzvaných informačných prehľadov. Preto bude
     táto úloha nová len pre niektorých z nich. Cieľom Komisie je v čo najväčšej miere zosúladiť
     existujúce trhové postupy a ukazovatele s cieľom zabrániť neprimeraným nákladom. Z tohto
     dôvodu sú faktory ESG založené na odporúčaní správy TEG, ktorá bola predmetom rozsiahlej
     trhovej konzultácie. Komisia takisto navrhuje ďalej spresniť prístup, ktorý navrhla skupina
     TEG, a najmä zefektívniť zoznam faktorov ESG, ktoré sa majú zverejniť, zjednodušiť
     používané pojmy a v prípade potreby uviesť odkazy na medzinárodné normy, zmluvy
     a dohovory.

SK                                                3                                                 SK
 ---pagebreak---      Komisia navyše nemá v úmysle vyžadovať zverejňovanie ratingov ESG pre všetky referenčné
     hodnoty, keďže táto téma sa rieši v samostatnom a paralelnom pracovnom okruhu v rámci
     akčného plánu pre udržateľné financie.
     Napokon, hoci sa v správe skupiny TEG odporúča použitie „podielového pomeru zelených
     akcií k hnedým akciám“, takáto metrika nie je zahrnutá v delegovaných aktoch, keďže tieto
     pojmy ešte neboli vymedzené na úrovni EÚ a v rámci nadchádzajúceho nariadenia
     o taxonómii sa posudzujú v samostatnom a paralelnom pracovnom okruhu.
     Flexibilita
     Požiadavky stanovené v delegovanom akte, pokiaľ ide o minimálne normy pre referenčné
     hodnoty EÚ pre investície do transformácie hospodárstva v súvislosti so zmenou klímy
     a referenčné hodnoty EÚ pre investície v súlade s Parížskou dohodou, zachovávajú určitý
     stupeň flexibility pri navrhovaní metodiky referenčných hodnôt s cieľom poskytnúť priestor
     na to, aby trh mohol vytvárať inovačné stratégie a prispôsobovať sa osobitným potrebám
     investorov.
     Pokiaľ ide o delegovaný akt o minimálnom obsahu vysvetlenia toho, ako sa faktory ESG
     odzrkadľujú v metodike referenčnej hodnoty, správcovia referenčných hodnôt by mali
     podávať správy len o tých faktoroch ESG, ktoré používajú pri sledovaní cieľov ESG, a o tom,
     ako to robia.
     Napokon, pokiaľ ide o delegovaný akt o vyhlásení o referenčnej hodnote, správcovia
     referenčných hodnôt, ktorí nesledujú ciele ESG, nebudú viazaní požiadavkami, keď to
     výslovne uvedú v príslušnom vzore pripojenom k vyhláseniu o referenčnej hodnote.

     3.1.     Analýza nákladov a prínosov
     V jednom z delegovaných aktov sa bližšie určujú minimálne normy na navrhovanie
     referenčných hodnôt EÚ pre investície do transformácie hospodárstva v súvislosti so zmenou
     klímy a referenčné hodnoty EÚ pre investície v súlade s Parížskou dohodou. V prípade oboch
     referenčných hodnôt ide o dobrovoľné označenia, a preto sa požiadavky stanovené
     v príslušnom delegovanom akte uplatňujú len na správcov referenčných hodnôt, ktorí sa
     rozhodnú v prospech pravidiel týkajúcich sa označenia. Keďže v delegovanom akte sa
     stanovujú minimálne normy, správcovia referenčných hodnôt budú mať možnosť zachovať si
     pri ich navrhovaní určitý stupeň flexibility, aby sa obmedzili náklady na dodržiavanie súladu.
     Vo všeobecnosti by tento prístup poskytoval jasné a harmonizované pravidlá týkajúce sa
     spôsobu navrhovania takýchto referenčných hodnôt, čo by malo umožniť zníženie nákladov
     na rozvoj vnútorných politík, ale aj poskytnúť priestor na to, aby trh mohol vytvárať inovačné
     stratégie a riešiť dopyt investorov ochotných prijať investičné stratégie zohľadňujúce zmenu
     klímy.
     Dva delegované akty, t. j. akt o zverejňovaní minimálnych informácií o ESG v súvislosti
     s metodikou a akt o zverejňovaní minimálnych informácií o ESG vo vyhlásení o referenčnej
     hodnote, si budú vyžadovať, aby správcovia referenčných hodnôt prispôsobili svoju
     infraštruktúru IT tak, aby zodpovedala novému toku informácií a požiadavkám na
     zverejňovanie informácií. Treba zdôrazniť, že zverejňovanie informácií o ESG v takzvaných
     informačných prehľadoch je už v súčasnosti trhovým postupom pre správcov referenčných
     hodnôt, a preto sa očakáva, že náklady na dodržiavanie nových pravidiel budú obmedzené.
     Informácie o ESG, ktoré majú zverejňovať správcovia referenčných hodnôt, zlepšia úroveň
     porovnateľnosti medzi referenčnými hodnotami a zabezpečia jasnosť pre investorov
     ochotných prijať informované rozhodnutia o investíciách súvisiacich s klímou.

SK                                                 4                                                  SK
 ---pagebreak---      3.2.    Subsidiarita
     Nariadenie o referenčných hodnotách je záväzné v celom rozsahu a priamo uplatniteľné vo
     všetkých členských štátoch. Nariadenie o referenčných hodnotách zahŕňa prechodné obdobie,
     pokiaľ ide o kritické referenčné hodnoty a referenčné hodnoty tretích krajín, ktoré sa môžu
     v Únii naďalej používať bez povolenia do konca roku 2021. Právnym základom nariadenia
     o referenčných hodnotách je článok 114 Zmluvy o fungovaní Európskej únie a všetky zmeny
     uvedeného nariadenia sú v súlade s tým istým právnym základom.
     Čoraz väčší počet investorov sleduje nízkouhlíkové investičné stratégie a na meranie
     výkonnosti investičných portfólií využíva nízkouhlíkové referenčné hodnoty.
     S cieľom zachovať riadne fungovanie vnútorného trhu v prospech investorov a zabezpečiť
     vysokú úroveň ochrany spotrebiteľov a investorov sa v nariadení o referenčných hodnotách
     v znení zmien zavádza regulačný rámec, v ktorom sa stanovujú minimálne požiadavky na
     referenčné hodnoty EÚ pre investície do transformácie hospodárstva v súvislosti so zmenou
     klímy a referenčné hodnoty EÚ pre investície v súlade s Parížskou dohodou na úrovni Únie.
     Vytvorenie referenčných hodnôt EÚ pre investície do transformácie hospodárstva v súvislosti
     so zmenou klímy a referenčných hodnôt EÚ pre investície v súlade s Parížskou dohodou,
     ktoré by sa opierali o metodiku spojenú so záväzkami stanovenými v Parížskej dohode
     týkajúcimi sa emisií uhlíka, by prispelo k väčšej transparentnosti a by pomohlo zabrániť
     environmentálne klamlivej reklame.
     Vzhľadom na absenciu harmonizovaného rámca na zabezpečenie presnosti a integrity
     hlavných kategórií nízkouhlíkových referenčných hodnôt používaných pri individuálnych
     alebo kolektívnych investičných portfóliách je pravdepodobné, že rozdiely v prístupoch
     jednotlivých členských štátov vytvoria prekážky pre bezproblémové fungovanie vnútorného
     trhu.

     4.      PRÁVNE PRVKY DELEGOVANÉHO AKTU
     Právo prijímať delegované akty sa stanovuje v článku 49 nariadenia (EÚ) 2016/1011.
            V článku 1 sa odkazuje na vysvetlenie toho, ako sa faktory ESG odzrkadľujú
             v metodike referenčnej hodnoty;
            v článku 2 sa objasňuje, kedy sú správcovia referenčných hodnôt povinní
             aktualizovať vzor metodiky referenčnej hodnoty.

SK                                               5                                                 SK
 ---pagebreak---                          DELEGOVANÉ NARIADENIE KOMISIE (EÚ) …/…

                                                  z 17. 7. 2020,

         ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ
          ide o minimálny obsah vysvetlenia vo vyhlásení o referenčnej hodnote týkajúceho sa
           toho, ako sa environmentálne, sociálne a správne faktory odzrkadľujú v metodike
                                         referenčnej hodnoty

                                          (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) 2016/1011 z 8. júna 2016
     o indexoch používaných ako referenčné hodnoty vo finančných nástrojoch a finančných
     zmluvách alebo na meranie výkonnosti investičných fondov, ktorým sa menia smernice
     2008/48/ES a 2014/17/EÚ a nariadenie (EÚ) č. 596/20143, a najmä na jeho článok 13 ods. 2a,
     keďže:
     (1)      Parížska dohoda prijatá na základe Rámcového dohovoru Organizácie Spojených
              národov o zmene klímy, ktorú Únia schválila 5. októbra 20164 (ďalej len „Parížska
              dohoda“) je zameraná na posilnenie odozvy na zmenu klímy, okrem iného
              zosúladením investičných tokov s prechodom na nízke emisie skleníkových plynov
              a na vývoj odolný proti zmenám klímy.
     (2)      Komisia 11. decembra 2019 prijala oznámenie Európskemu parlamentu, Európskej
              rade, Rade, Európskemu hospodárskemu a sociálnemu výboru a Výboru regiónov pod
              názvom „Európska zelená dohoda“5. Európska zelená dohoda predstavuje novú
              stratégiu rastu, ktorej cieľom je transformovať Úniu na spravodlivú a prosperujúcu
              spoločnosť s moderným a konkurencieschopným hospodárstvom, ktoré efektívne
              využíva zdroje, kde budú do roku 2050 čisté emisie skleníkových plynov na nule a kde
              hospodársky rast nezávisí od využívania zdrojov. Vykonávanie európskej zelenej
              dohody si vyžaduje, aby investori dostali jasné a dlhodobé signály s cieľom zabrániť
              uviaznutým aktívam a získať udržateľné financie.
     (3)      V nariadení (EÚ) 2016/1011 sa od správcov referenčných hodnôt vyžaduje, aby
              vysvetlili, ako sa v prípade každej poskytnutej a uverejnenej referenčnej hodnoty
              v kľúčových prvkoch metodiky referenčnej hodnoty zohľadňujú environmentálne,
              sociálne a správne (ESG) faktory.
     (4)      Rôzne spôsoby vysvetlenia toho, ako sa v prípade každej referenčnej hodnoty alebo
              skupiny referenčných hodnôt v kľúčových prvkoch metodiky referenčnej hodnoty
              odzrkadľujú faktory ESG, by viedli k nedostatočnej porovnateľnosti medzi

     3
              Ú. v. EÚ L 171, 29.6.2016, s. 1.
     4
              Rozhodnutie Rady (EÚ) 2016/1841 z 5. októbra 2016 o uzavretí Parížskej dohody prijatej na základe
              Rámcového dohovoru Organizácie Spojených národov o zmene klímy v mene Európskej únie (Ú. v. EÚ
              L 282, 19.10.2016, s. 1).
     5
              COM(2019) 640 final.

SK                                                       6                                                        SK
 ---pagebreak---               referenčnými hodnotami a nedostatočnej jasnosti, pokiaľ ide o rozsah a ciele faktorov
              ESG. Preto treba stanoviť minimálny obsah takýchto vysvetlení, ako aj vzor, ktorý sa
              má používať.
     (5)      S cieľom lepšie prispôsobiť informácie pre investorov by sa v požiadavke vysvetliť,
              ako kľúčové prvky metodiky odzrkadľujú faktory ESG pre každú referenčnú hodnotu
              alebo skupinu poskytnutých a uverejnených referenčných hodnôt, mali zohľadňovať
              podkladové aktíva, na ktorých sú založené referenčné hodnoty. Toto nariadenie by sa
              nemalo uplatňovať na referenčné hodnoty, ktoré nemajú podkladové aktíva, ktoré
              majú vplyv na zmenu klímy, ako sú referenčné hodnoty úrokovej sadzby a devízové
              referenčné hodnoty. V súlade s článkom 19 nariadenia (EÚ) 2016/1011 by sa toto
              nariadenie nemalo uplatňovať na komoditné referenčné hodnoty.
     (6)      Vysvetlenie toho, ako sa v kľúčových prvkoch metodiky referenčnej hodnoty
              odzrkadľujú faktory ESG, by sa malo robiť v súhrnnej váženej priemernej hodnote
              a nemalo by sa uvádzať pre každú zložku referenčných hodnôt. Správcovia
              referenčných hodnôt by mali mať možnosť poskytnúť dodatočné informácie o ESG, ak
              je to relevantné a vhodné.
     (7)      S cieľom poskytnúť používateľom referenčných hodnôt presné a aktuálne informácie
              by správcovia referenčných hodnôt mali poskytnuté informácie vo vzore aktualizovať,
              aby odzrkadľovali všetky zmeny urobené v metodike, a mali by uviesť dôvod
              aktualizácie a dátumy, ku ktorým boli informácie aktualizované.
     (8)      S cieľom poskytnúť investorom maximálnu transparentnosť by správcovia
              referenčných hodnôt mali jasne uviesť, či sledujú ciele ESG alebo nie,
     PRIJALA TOTO NARIADENIE:

                                               Článok 1
           Vysvetlenie toho, ako sa faktory ESG odzrkadľujú v metodike referenčnej hodnoty
     1.         Správcovia referenčných hodnôt na základe vzoru stanoveného v prílohe k tomuto
                nariadeniu vysvetlia, ktoré z environmentálnych, sociálnych a správnych (ESG)
                faktorov uvedených v prílohe II k delegovanému nariadeniu Komisie (EÚ).../...
                [Úrad pre publikácie – vložte odkaz na delegované nariadenie Komisie, ktorým sa
                dopĺňa nariadenie Európskeho parlamentu a Rady (EÚ) 2016/1011, pokiaľ ide
                o vysvetlenie vo vyhlásení o referenčnej hodnote týkajúce sa toho, ako sa
                environmentálne, sociálne a správne faktory odzrkadľujú v každej poskytnutej
                a uverejnenej referenčnej hodnote]6, zohľadnili pri navrhovaní svojej metodiky
                referenčnej hodnoty. Vysvetlia aj to, ako sa uvedené faktory odzrkadľujú
                v kľúčových prvkoch tejto metodiky vrátane výberu podkladových aktív, váhových
                koeficientov, metriky a zástupných koeficientov.
                Požiadavka stanovená v prvom pododseku sa neuplatňuje na komoditné referenčné
                hodnoty.
     2.         V prípade jednotlivých referenčných hodnôt môžu správcovia referenčných hodnôt
                namiesto toho, aby poskytli všetky informácie požadované podľa vzoru stanoveného
                v prílohe k tomuto nariadeniu, nahradiť informácie uvedené v poskytnutom

     6
               Delegované nariadenie Komisie (EÚ).../... z..., ktorým sa dopĺňa nariadenie Európskeho parlamentu
               a Rady (EÚ) 2016/1011, pokiaľ ide o vysvetlenie vo vyhlásení o referenčnej hodnote, ako sa
               zohľadňujú environmentálne, sociálne a správne (ESG) faktory v každej poskytnutej a uverejnenej
               referenčnej hodnote (Ú. v. EÚ L...,..., s....).

SK                                                        7                                                        SK
 ---pagebreak---              vysvetlení hypertextovým odkazom na webové sídlo, ktoré obsahuje všetky uvedené
             informácie.
     3.      Ak sa v referenčných hodnotách kombinujú rôzne druhy podkladových aktív,
             správcovia referenčných hodnôt vysvetlia, ako sa v každom podkladovom aktíve
             odzrkadľujú faktory ESG.
     4.      Správcovia referenčných hodnôt môžu v poskytnutom vysvetlení uviesť dodatočné
             faktory ESG a súvisiace informácie.
     5.      Správcovia referenčných hodnôt v poskytnutom vysvetlení jasne uvedú, či sledujú
             ciele ESG alebo nie.
     6.      Správcovia referenčných hodnôt v poskytnutom vysvetlení uvedú odkaz na zdroje
             údajov a normy použité v prípade každého zverejneného faktora ESG.

                                            Článok 2
                              Aktualizácia poskytnutého vysvetlenia
     Správcovia referenčných hodnôt aktualizujú poskytnuté vysvetlenie vždy, keď sa zmení
     metodika referenčnej hodnoty, a v každom prípade raz ročne. Uvedú aj dôvody aktualizácie.

                                          Článok 3
                             Nadobudnutie účinnosti a uplatňovanie
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.

     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 17. 7. 2020

                                              Za Komisiu
                                              predsedníčka
                                              Ursula VON DER LEYEN

SK                                              8                                                SK
 ---documentbreak---                             EURÓPSKA
                            KOMISIA

                                                   V Bruseli 17. 7. 2020
                                                   C(2020) 4748 final

                                                   ANNEX

                                         PRÍLOHA

                                             k

                  DELEGOVANÉMU NARIADENIU KOMISIE (EÚ) .../...,

     ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ
      ide o minimálny obsah vysvetlenia vo vyhlásení o referenčnej hodnote týkajúceho sa
       toho, ako sa environmentálne, sociálne a správne faktory odzrkadľujú v metodike
                                     referenčnej hodnoty

SK                                                                                         SK
 ---pagebreak---                                  PRÍLOHA
       VZOR NA VYSVETLENIE TOHO, AKO SA ENVIRONMENTÁLNE, SOCIÁLNE
        A SPRÁVNE (ESG) FAKTORYODZRKADĽUJÚ V KĽÚČOVÝCH PRVKOCH
                      METODIKY REFERENČNEJ HODNOTY

               VYSVETLENIE TOHO, AKO SA FAKTORY ESG ODZRKADĽUJÚ
             V KĽÚČOVÝCH PRVKOCH METODIKY REFERENČNEJ HODNOTY

     Položka 1. Názov správcu referenčnej hodnoty.

     Položka 2. Druh referenčnej hodnoty alebo skupiny
     referenčných hodnôt.
     Vyberte príslušné podkladové aktívum zo zoznamu
     uvedeného v prílohe II k delegovanému nariadeniu
     (EÚ) …/…[Úrad pre publikácie – vložte odkaz na
     delegované nariadenie Komisie, ktorým sa dopĺňa
     nariadenie Európskeho parlamentu a Rady (EÚ)
     2016/1011, pokiaľ ide o vysvetlenie vo vyhlásení
     o referenčnej hodnote týkajúce sa toho, ako sa
     environmentálne,     sociálne a správne   faktory
     odzrkadľujú v každej poskytnutej a uverejnenej
     referenčnej hodnote].
     Položka 3. Názov referenčnej hodnoty alebo skupiny
     referenčných hodnôt.

     Položka 4. Zohľadňujú sa v metodike referenčnej           □ Áno □ Nie
     hodnoty pre referenčnú hodnotu alebo skupinu
     referenčných hodnôt faktory ESG?

     Položka 5. Ak je odpoveď na položku 4 kladná, pre každú skupinu referenčných hodnôt uveďte tie faktory ESG,
     ktoré sa zohľadňujú v metodike referenčnej hodnoty, a to s prihliadnutím na faktory ESG uvedené v prílohe II
     k delegovanému nariadeniu (EÚ) …/…[Úrad pre publikácie – vložte odkaz na delegované nariadenie Komisie,
     ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o vysvetlenie vo
     vyhlásení o referenčnej hodnote týkajúce sa toho, ako sa environmentálne, sociálne a správne faktory
     odzrkadľujú v každej poskytnutej a uverejnenej referenčnej hodnote].
     Vysvetlite, ako sa uvedené faktory ESG používajú na výber, váženie alebo vylúčenie podkladových aktív.
     Informácie o faktoroch ESG sa zverejňujú v súhrnnej váženej priemernej hodnote na úrovni skupiny
     referenčných hodnôt.

     a) Zoznam       posudzovaných     environmentálnych              Výber, váženie alebo vylúčenie:
     faktorov:

     b) Zoznam posudzovaných sociálnych faktorov:                     Výber, váženie alebo vylúčenie:

     c) Zoznam posudzovaných správnych faktorov:                      Výber, váženie alebo vylúčenie:

     Položka 6. Ak je odpoveď na položku 4 kladná, pre každú referenčnú hodnotu uveďte tie faktory ESG, ktoré sa
     zohľadňujú v metodike referenčnej hodnoty, a to s prihliadnutím na faktory ESG uvedené v prílohe II
     k delegovanému nariadeniu (EÚ) …/…[Úrad pre publikácie – vložte odkaz na delegované nariadenie Komisie,
     ktorým sa dopĺňa nariadenie Európskeho parlamentu a Rady (EÚ) 2016/1011, pokiaľ ide o vysvetlenie vo

SK                                                         1                                                        SK
 ---pagebreak---      vyhlásení o referenčnej hodnote týkajúce sa toho, ako sa environmentálne, sociálne a správne faktory
     odzrkadľujú v každej poskytnutej a uverejnenej referenčnej hodnote], v závislosti od príslušného podkladového
     aktíva.
     Vysvetlite, ako sa uvedené faktory ESG používajú na výber, váženie alebo vylúčenie podkladových aktív.
     Faktory ESG sa nezverejňujú za každú zložku referenčnej hodnoty, ale zverejňujú sa v súhrnnej váženej
     priemernej hodnote referenčnej hodnoty.
     Alternatívne sa všetky tieto informácie môžu poskytnúť vo forme hypertextového odkazu na webové sídlo
     správcu referenčnej hodnoty uvedené v tomto vysvetlení. Informácie na webovom sídle musia byť ľahko
     dostupné a prístupné. Správcovia referenčných hodnôt zabezpečia, aby informácie uverejnené na ich webovom
     sídle zostali k dispozícii počas piatich rokov.

     a) Zoznam       posudzovaných       environmentálnych           Výber, váženie alebo vylúčenie:
     faktorov:

     b) Zoznam posudzovaných sociálnych faktorov:                    Výber, váženie alebo vylúčenie:

     c) Zoznam posudzovaných správnych faktorov:                     Výber, váženie alebo vylúčenie:

     Hypertextový odkaz na informácie o faktoroch ESG
     pre každú referenčnú hodnotu:

     Položka 7. Použité údaje a normy

     a) Vkladanie údajov.
     i) Opíšte, či sa údaje vykazujú, modelujú alebo
     získavajú interne alebo externe.
     ii) Ak sa údaje vykazujú, modelujú alebo získavajú
     externe, uveďte meno externého poskytovateľa údajov.

     b) Overenie a kvalita údajov.
     Opíšte, ako sa údaje overujú a ako sa zabezpečuje
     kvalita uvedených údajov.

     c) Referenčné normy
     Opíšte medzinárodné      normy     použité   v metodike
     referenčnej hodnoty.

     Dátum, ku ktorému boli informácie naposledy
     aktualizované a dôvod aktualizácie:

SK                                                             2                                                     SK